
DR.30.09.2021 59 

 
kebertanggungjawaban dan realistik untuk dicapai.  Ia bukan sahaja bermain dan berlegar 
dalam bahasa dan angka yang cantik dan menyeluruh namun pelaksanaannya Tampin 
khuatir tidak mampu direalisasikan dan mencapai sasaran yang sebenarnya. 

■1530 

Tuan Yang di-Pertua, negara mesti bebas daripada sebarang bentuk 
penyelewengan, ketirisan dan salah guna kuasa. Untuk memastikan tadbir urus kerajaan 
yang baik, Tampin menggesa kerajaan supaya memperkasa badan penguatkuasaan 
seperti SPRM, institusi polis, Jabatan Kastam ataupun jabatan-jabatan yang 
bersangkutan dengan penguatkuasaan.  

Semua institusi tersebut mestilah diperkukuh dalam pelbagai aspek agar institusi 
tersebut betul-betul bebas untuk memastikan perancangan yang telah diatur dapat dicapai 
ataupun dapat mencapai matlamatnya. Untuk memastikan organisasi yang melaksanakan 
mengikut peraturan yang telah ditetapkan, pasukan penguatkuasaan ini amat penting 
untuk diperkasa dan bebas daripada sebarang bentuk tekanan supaya kita dapat 
mengelak daripada berlakunya penyelewengan atau ketirisan.  

Setiap anggota yang melaksanakan tanggungjawab ini mestilah mempunyai 
prinsip yang kukuh, integriti yang tinggi, kejujuran dan tahap kebertanggungjawaban yang 
tinggi dengan meletakkan kepentingan dan mengutamakan negara daripada kepentingan 
peribadi.  

Tuan Yang di-Pertua, kebebasan semua institusi tersebut mestilah dilakukan 
serentak dengan perancangan yang hendak dilaksanakan. Institusi tersebut mestilah 
bebas daripada pengaruh dan tekanan politik. Kita tidak mahu lagi mendengar badan-
badan tersebut dipengaruhi oleh kuasa orang politik yang menyebabkan institusi tersebut 
dipertikai kewibawaannya.  

Justeru itu, kerajaan mestilah meletakkan negara ini bebas daripada nilai rasuah, 
salah guna kuasa. Kita mahu melihat kesungguhan kerajaan untuk meletakkan negara 
kita yang disayangi ini dalam kelompok 10 buah negara teratas bebas rasuah.  

Tuan Yang di-Pertua, adakah kita masih mahu terpegun dalam kedudukan yang 
statik sejak RMKe-11 iaitu tahun 2016 sehingga tahun 2020 masih di tahap 49, 47, 47, 53, 
51 skor indeks rasuah negara kita. Adakah kerajaan- dalam meletakkan tanda aras yang 
jelas dalam menurunkan skor indeks rasuah ini atau apakah kerajaan tidak berkeinginan 
merealisasikan hasrat agar sejajar dengan pencapaian negara-negara yang bebas rasuah 
seperti New Zealand, Denmark, Switzerland dan lain-lain negara 10 yang teratas yang 
bebas rasuah.  

Sebagai sebuah negara Islam yang agresif, kita mestilah bertekad untuk menjadi 
contoh kepada gerakan penghapusan rasuah semaksimum di peringkat global untuk 
memastikan supaya setiap lapisan masyarakat di semua peringkat membenci dan jijik 
dengan rasuah. Saya mencadangkan supaya kurikulum silibus pendidikan di peringkat 
awal prasekolah ataupun sekolah dimasukkan berkaitan dengan rasuah.  

Tuan Yang di-Pertua, kesejahteraan hidup merupakan satu bentuk pengukuran 
kualiti hidup yang diukur secara psikologi atau dalaman yang melibatkan beberapa 
dimensi seperti kegembiraan, kepuasan hidup, harga diri, kecekapan diri, kehidupan 
berkeluarga, pekerjaan pendidikan dan kewangan.  

Namun, apa yang berlaku sejak kebelakangan ini, kesejahteraan hidup mula 
dipertikai di mana kita dapati terdapat peningkatan dalam kematian akibat kes bunuh diri 
yang dilaporkan di Malaysia pada tahun 2020 iaitu sebanyak 631 kes berbanding 609 kes 
pada tahun 2019. Sehingga Julai 2021, sejumlah 638 kes bunuh diri telah dilaporkan oleh 
PDRM,  berbanding 262 kes bagi tempoh yang sama pada tahun 2020 iaitu peningkatan 
sebanyak 143 peratus iaitu 1.3 kali lebih banyak daripada yang sebelumnya.  

Tuan Yang di-Pertua, walaupun Laporan Indeks Kesejahteraan Rakyat Malaysia 
2019 telah menunjukkan peningkatan sebanyak 0.6 peratus disokong pertumbuhan positif 
dan kesejahteraan ekonomi sebanyak 2.3 peratus. Namun apa yang berlaku, 
kesenjangan pendapatan dan pembangunan masih ketara yang mempamerkan 
ketidakseimbangan di antara bandar dan desa, antara wilayah dengan wilayah yang lain, 
antara bangsa dengan bangsa yang lain.  



kebertanggungjawaban dan realistik untuk dicapai. Ia bukan sahaja bermain dan berlegar dalam bahasa dan angka yang cantik dan menyeluruh namun pelaksanaannya Tampin khuatir tidak mampu direalisasikan dan mencapai sasaran yang sebenarnya. #1530. Tuan Yang di-Pertua, negara mesti bebas daripada sebarang bentuk penyelewengan, ketirisan dan salah guna kuasa. Untuk memastikan tadbir urus kerajaan yang baik, Tampin menggesa kerajaan supaya memperkasa badan penguatkuasaan seperti SPRM, institusi polis, Jabatan Kastam ataupun jabatan-jabatan yang bersangkutan dengan penguatkuasaan. Semua institusi tersebut mestilah diperkukuh dalam pelbagai aspek agar institusi tersebut betul-betul bebas untuk memastikan perancangan yang telah diatur dapat dicapai ataupun dapat mencapai matlamatnya. Untuk memastikan organisasi yang melaksanakan mengikut peraturan yang telah ditetapkan, pasukan penguatkuasaan ini amat penting untuk diperkasa dan bebas daripada sebarang bentuk tekanan supaya kita dapat mengelak daripada berlakunya penyelewengan atau ketirisan. Setiap anggota yang melaksanakan tanggungjawab ini mestilah mempunyai prinsip yang kukuh, integriti yang tinggi, kejujuran dan tahap kebertanggungjawaban yang tinggi dengan meletakkan kepentingan dan mengutamakan negara daripada kepentingan peribadi. Tuan Yang di-Pertua, kebebasan semua institusi tersebut mestilah dilakukan serentak dengan perancangan yang hendak dilaksanakan. Institusi tersebut mestilah bebas daripada pengaruh dan tekanan politik. Kita tidak mahu lagi mendengar badan- badan tersebut dipengaruhi oleh kuasa orang politik yang menyebabkan institusi tersebut dipertikai kewibawaannya. Justeru itu, kerajaan mestilah meletakkan negara ini bebas daripada nilai rasuah, salah guna kuasa. Kita mahu melihat kesungguhan kerajaan untuk meletakkan negara kita yang disayangi ini dalam kelompok 10 buah negara teratas bebas rasuah. Tuan Yang di-Pertua, adakah kita masih mahu terpegun dalam kedudukan yang statik sejak RMKe-11 iaitu tahun 2016 sehingga tahun 2020 masih di tahap 49, 47, 47, 53, 51 skor indeks rasuah negara kita. Adakah kerajaan- dalam meletakkan tanda aras yang jelas dalam menurunkan skor indeks rasuah ini atau apakah kerajaan tidak berkeinginan merealisasikan hasrat agar sejajar dengan pencapaian negara-negara yang bebas rasuah seperti New Zealand, Denmark, Switzerland dan lain-lain negara 10 yang teratas yang bebas rasuah. Sebagai sebuah negara Islam yang agresif, kita mestilah bertekad untuk menjadi contoh kepada gerakan penghapusan rasuah semaksimum di peringkat global untuk memastikan supaya setiap lapisan masyarakat di semua peringkat membenci dan jijik dengan rasuah. Saya mencadangkan supaya kurikulum silibus pendidikan di peringkat awal prasekolah ataupun sekolah dimasukkan berkaitan dengan rasuah. Tuan Yang di-Pertua, kesejahteraan hidup merupakan satu bentuk pengukuran kualiti hidup yang diukur secara psikologi atau dalaman yang melibatkan beberapa dimensi seperti kegembiraan, kepuasan hidup, harga diri, kecekapan diri, kehidupan berkeluarga, pekerjaan pendidikan dan kewangan. Namun, apa yang berlaku sejak kebelakangan ini, kesejahteraan hidup mula dipertikai di mana kita dapati terdapat peningkatan dalam kematian akibat kes bunuh diri yang dilaporkan di Malaysia pada tahun 2020 iaitu sebanyak 631 kes berbanding 609 kes pada tahun 2019. Sehingga Julai 2021, sejumlah 638 kes bunuh diri telah dilaporkan oleh PDRM, berbanding 262 kes bagi tempoh yang sama pada tahun 2020 iaitu peningkatan sebanyak 143 peratus iaitu 1.3 kali lebih banyak daripada yang sebelumnya. Tuan Yang di-Pertua, walaupun Laporan Indeks Kesejahteraan Rakyat Malaysia 2019 telah menunjukkan peningkatan sebanyak 0.6 peratus disokong pertumbuhan positif dan kesejahteraan ekonomi sebanyak 2.3 peratus. Namun apa yang berlaku, kesenjangan pendapatan dan pembangunan masih ketara yang mempamerkan ketidakseimbangan di antara bandar dan desa, antara wilayah dengan wilayah yang lain, antara bangsa dengan bangsa yang lain.